
LETNI NAČRT VREDNOTENJA IZVAJANJA PROGRAMA EVROPSKE KOHEZIJSKE POLITIKE V OBDOBJU 2021–2027 ZA LETO 2027

	1.
	Sofinanciranje mreže večnamenskih romskih centrov+ (VNRC+)

	Predmet
	Predmet (vmesnega) vrednotenja je izvajanje ukrepa Sofinanciranje mreže večnamenskih romskih centrov+ (VNRC+), ki se izvaja v okviru PEKP 2021–2027, cilja politike 4: »Bolj socialna in vključujoča Evropa za izvajanje evropskega stebra socialnih pravic«, prednostne naloge 7: »Dolgotrajna oskrba in zdravje ter socialna vključenost«, specifičnega cilja ESO4.12: »Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki«.
Znotraj ukrepa se izvajajo štirje projekti, v okviru katerih se je vzpostavilo devet VNRC+. Posamezni VNRC+ je vzpostavljen in deluje na območju vsaj ene od občin, kjer strnjeno živi romsko prebivalstvo. VNRC+ predstavlja prostor, namenjen izvajanju različnih aktivnosti za pripadnike romske skupnosti. Aktivnosti so namenjene izboljšanju in krepitvi socialno-ekonomskega položaja pripadnikov romske skupnosti ter dvigu kakovosti njihovega življenja, prav tako spodbujajo in krepijo njihovo vključevanje v širšo skupnost ter prispevajo k vzpostavljanju zaupanja in sodelovanja z večinskim prebivalstvom. V tem smislu VNRC+ predstavlja tudi povezovalno središče in prostor sodelovanja med lokalno romsko skupnostjo in lokalnim večinskim prebivalstvom.
VNRC+ skozi celotno obdobje izvajanja projektov zagotavlja predvsem vsebine, ki so namenjene:
· socialnemu vključevanju,
· celoviti podpori družini,
· promociji zdravja in zdravega življenjskega sloga,
· kakovostnemu preživljanju prostega časa,
· razvoju kulturnih kompetenc in promociji romske kulture.
Poleg zgoraj navedenih vsebin se v VNRC+ izvajajo tudi druge vsebine, ki so prilagojene specifičnim potrebam pripadnikov romske skupnosti oziroma lokalnega okolja in sledijo namenu in ciljem javnega razpisa.
Omenjene vsebine VNRC+ se izvajajo v obliki individualnega dela z romskimi družinami in posamezniki, informiranja uporabnikov, skupinskih oblik izvajanja aktivnosti (kot so izobraževalne in praktične delavnice, vodeni ogledi, pogovorne skupine itd.), promocijskih akcij ter organizacije prireditev in dogodkov.
Projekti VNRC+ potekajo od 1. 8. 2025 do 30. 9. 2029.
Vrednotenje predmetnega ukrepa bo presojalo:
· relevantnost ukrepa glede na potrebe romske skupnosti;
· kakovost in dostopnost storitev VNRC+;
· uspešnost doseganja ciljev javnega razpisa;
· učinkovitost organizacijskega modela izvajanja;
· obseg in kakovost sodelovanja z lokalnimi deležniki;
· kratkoročne in srednjeročne učinke na uporabnike;
· potencial za nadaljnji razvoj mreže VNRC+.

	Cilj
	Cilji vrednotenja so:
· Presoja relevantnosti oz. ustreznosti ukrepa (ugotoviti, ali aktivnosti VNRC+ ustrezajo dejanskim potrebam romske skupnosti ter razvojnim izzivom v posameznih lokalnih okoljih).
· Presoja skladnosti (presoja povezanosti VNRC+ z drugimi politikami, programi in institucijami).
· Presoja uspešnosti (presoja doseganja ciljev in rezultatov razpisa ter presoja, v kolikšni meri VNRC+ prispevajo k izboljšanju socialnega položaja uporabnikov, večji vključenosti v izobraževanje, aktivaciji na trgu dela, izboljšanju socialnih kompetenc, izboljšanju družinskih odnosov, promociji zdravja, zmanjševanju socialne izključenosti).
· Presoja učinkovitosti (ugotoviti, ali so bili razpoložljivi viri uporabljeni gospodarno, katere vrste aktivnosti ustvarjajo največ učinkov glede na vložena sredstva, kako uspešen je model dela romskih svetovalcev in pomočnikov, kakšna je organizacijska učinkovitost izvajanja).
Glede na to, da gre za vmesno vrednotenje, je lahko presoja vpliva in trajnosti le delna. Vseeno bi lahko bili kot cilj vrednotenja opredeljeni nastavki za:
· Presojo vpliva/učinka (presoja širših sprememb pri uporabnikih (izboljšanje socialnih kompetenc, povečanje samostojnosti, izboljšanje življenjskih priložnosti, zmanjšanje socialne izključenosti), na ravni skupnosti (izboljšanje odnosov med Romi in večinskim prebivalstvom, večje zaupanje v institucije, boljše sodelovanje med organizacijami) ter na sistemski ravni (krepitev lokalnih podpornih mrež, razvoj novih modelov dela z romsko skupnostjo)).
Na osnovi presoje ustreznosti, skladnosti, učinkovitosti in uspešnosti ter presoje učinka izvajanja ukrepa in projektov se podajo tudi predlogi za morebitne izboljšave.

	Metode
	· Analiza in primerjalna analiza dokumentacije (javni razpis, poročila izbranih operacij, poročila upravičencev, zakonodaja in drugi strateški dokumenti, statistični podatki, morebitne raziskave in analize),
· izvedba anket, intervjujev, evalvacijskih obiskov na terenu,
· pregled razvitih pripomočkov in orodij za spremljanje in poročanje,
· fokusne skupine z različnimi udeleženci in odločevalci,
· spletni vprašalniki.

	Potrebni podatki
	Podatki o udeležencih: spol, starostna kategorija, lokacija prebivanja, izobrazba in status na trgu dela, socialni transferji, družinski status, prisotnost otrok, stanovanjske razmere, socialne, zdravstvene in druge okoliščine, ki vplivajo na socialno vključenost, vključenost v predšolsko vzgojo in osnovnošolsko izobraževanje.
Kvalitativni in kvantitativni podatki o izvajanju aktivnosti projekta: število obiskov, število vključenih, trajanje vključitve, izvedene aktivnosti/delavnice/druge dejavnosti, lokacije izvajanja aktivnosti, intenzivnost sodelovanja, zadovoljstvo z vsebinami oziroma aktivnostmi VNRC+.
Kazalniki sprememb: učinki vključenosti, ocena ustreznosti vsebin in aktivnosti programov VNRC+, ocena učinka na udeležence programov in socialno vključenost, ocena uspešnosti povezovanja z deležniki v lokalnem okolju, odziv in odnos lokalne skupnosti (večinskega prebivalstva), sodelovanje lokalne skupnosti (občine), uspešnost doseganja zastavljenih ciljev in kazalnikov projekta ter razlogi za morebitno nedoseganje ciljev in kazalnikov, predlogi za povečanje učinkovitosti in uspešnosti izvajanja programov.

	Predlog vprašanj
	Relevantnost
· Ali so cilji VNRC+ skladni s potrebami ciljne skupine? Ali aktivnosti VNRC+ odgovarjajo na prepoznane potrebe pripadnikov romske skupnosti?
· Ali aktivnosti pokrivajo ključna področja, opredeljena v javnem razpisu (socialna vključenost, izobraževanje, zaposlovanje, zdravje, družina)?
· Ali so aktivnosti VNRC+ vsebinsko jasno in ustrezno opredeljene? Kako ocenjujete ustreznost vsebin VNRC+?
· Ali se vsebine prilagajajo lokalnim potrebam različnih romskih skupnosti?
· Ali se potrebe med posameznimi regijami razlikujejo?
· Ali so najbolj ranljive skupine dejansko dosežene?
· Ali VNRC+ izvajajo prave aktivnosti za prave uporabnike?
· Ali VNRC+ nagovarjajo najpomembnejše (socialne) izzive romske skupnosti?
· Katere potrebe uporabnikov ostajajo nezadostno naslovljene?
· Ali so aktivnosti VNRC+ usklajene s potrebami in pričakovanji vseh deležnikov, tj. udeležencev, odločevalcev na področju politik, vključenih organizacij (npr. CSD)?
Skladnost
· Kako uspešno VNRC+ sodelujejo s CSD, ZRSZ, šolami, zdravstvenimi ustanovami in občinami?
· Ali prihaja do podvajanja aktivnosti ali do sinergij? Ali predstavljajo dopolnitev obstoječim programom za Rome?
· V kolikšni meri VNRC+ dopolnjujejo ukrepe iz Nacionalnega programa ukrepov za Rome?
· Kako uspešna je medresorska povezava med različnimi politikami?
· Ali VNRC+ delujejo kot povezovalno vozlišče lokalnega podpornega sistema? Ali so VNRC+ učinkovito vključeni v lokalne podporne mreže? Ali vzpostavljena mreža VNRC+ spodbuja dodatno mreženje in povezovanje vseh ključnih deležnikov na lokalni/regionalni/nacionalni ravni? V kolikšni meri sofinancirani projekti prispevajo h krepitvi sodelovanja različnih deležnikov v lokalnem/regionalnem okolju, ki se aktivno ukvarjajo z osebami iz ciljne skupine?
Uspešnost
· Ali so bile izvedene načrtovane aktivnosti?
· V kolikšni meri so bili doseženi kazalniki razpisa?
· Kateri so ključni dejavniki, ki vplivajo/so vplivali na (ne)doseganje ciljev in rezultatov?
· Ali se je izboljšala socialna vključenost uporabnikov?
· Ali so se povečale socialne, komunikacijske in funkcionalne kompetence?
· Ali se je povečalo vključevanje v izobraževanje, usposabljanje in zaposlovanje?
· V kolikšni meri VNRC+ dosegajo zastavljene cilje in rezultate?
· Kakšna je ocena uspešnosti izvajanja programov VNRC+ na vseh nivojih (lokalnem, regionalnem, nacionalnem)?
Učinkovitost
· Kakšno razmerje obstaja med vloženimi sredstvi in doseženimi rezultati? Kakšna je učinkovitost izvedenih projektov/operacij – ali so bili projekti oziroma operacije izvedeni stroškovno učinkovito?
· Kateri modeli dela ustvarjajo največ učinkov?
· Ali je organizacija dela romskih svetovalcev in pomočnikov učinkovita?
· Ali so administrativni postopki sorazmerni z doseženimi rezultati?
· Ali bi bilo mogoče primerljive rezultate doseči z manj sredstvi ali na drugačen način?
· Ali so potrebne izboljšave (poročanje, spremljanje izvajanja)?
· Kaj bi bilo smiselno spremeniti, da bi se povečala učinkovitost in uspešnost izvedenih projektov in doseženih rezultatov?
Vpliv/učinek
· Kako ocenjujete koristnost programov VNRC+ z vidika prispevka k doseganju večje socialne vključenosti pripadnikov romske skupnosti in izboljšanju njihovega socialno-ekonomskega položaja?
· Kakšni so (dolgoročni) učinki in rezultati sofinanciranih projektov VNRC+ za pripadnike romske skupnosti (na področju socialne vključenosti, zaposlovanja, vzgoje in izobraževanja ipd.)?
· Kakšne spremembe so uporabniki dosegli zaradi vključitve v VNRC+?
· Ali se je izboljšalo sodelovanje med Romi in večinskim prebivalstvom? Kako vpliva mreža VNRC+ na sodelovanje z lokalnim (večinskim) prebivalstvom?
· Ali se je povečalo zaupanje v javne institucije?
· Ali so se pojavili različni učinki na ciljno skupino glede na to, ali je VNRC+ vzpostavljen znotraj ali zunaj romskega naselja?
Trajnost
· Kateri so primeri dobrih praks?

	Časovnica
	Izvedba vrednotenja na polovici ali v drugi polovici obdobja izvajanja projektov.

	Sodelujoči z MLSKRR
	MDDSZ in po potrebi drugi deležniki.



	2.
	Vrednotenje programa Projektno učenje mlajših odraslih+ – PUM-O+

	Predmet
	Predmet je izvedba neodvisne zunanje evalvacije programa Projektno učenje mlajših odraslih+ (PUM-O+), financiranega iz sredstev ESS+ in proračuna Republike Slovenije.
Namen evalvacije je celovita presoja učinkov programa na mlade od 15. do 29. leta (NEET), ki niso zaposleni, se ne izobražujejo ali usposabljajo, kakovosti in učinkovitosti izvajanja programa ter ocena njegove dolgoročne družbene, razvojne in ekonomske upravičenosti.
Evalvacija bo poleg presoje doseganja operativnih kazalnikov posebej usmerjena v:
· ugotavljanje dejanskih sprememb pri mladih po vključitvi v program,
· identifikacijo elementov programa, ki prispevajo k uspešnim izidom,
· presojo doseganja posebej ranljivih skupin,
· analizo sistemske vloge programa v mreži podpornih storitev za mlade,
· pripravo (strokovnih) predlogov/priporočil za trajnostno in sistemsko financiranje programa.
Evalvacija bo temeljila na kombinaciji kvantitativnih in kvalitativnih metod.

	Cilj
	Temeljni namen evalvacije je ugotoviti, v kolikšni meri program PUM-O+ učinkovito prispeva k aktivaciji, socialni vključenosti in izboljšanju življenjskih priložnosti mladih NEET ter ali rezultati programa upravičujejo njegovo dolgoročno sistemsko umestitev in stabilnejše financiranje.
Ključni cilji evalvacije so:
Presoja učinkov programa na NEET
Oceniti vpliv programa na:
· zaposlovanje in zaposljivost mladih,
· vračanje v formalno ali neformalno izobraževanje,
· razvoj ključnih kompetenc,
· socialno vključenost,
· stabilizacijo življenjskih razmer,
· motivacijo, samostojnost in samozavest.
Poseben poudarek bo na ugotavljanju trajnosti učinkov po zaključku vključitve.
Presoja doseganja ciljne skupine
Oceniti:
· ali program dosega najbolj ranljive mlade NEET,
· katere skupine mladih so v program najmanj vključene,
· katere ovire vplivajo na vključevanje in zaključevanje programa,
· kako uspešen je program pri delu z mladimi z večplastnimi socialnimi, izobraževalnimi ali zaposlitvenimi tveganji.
Presoja kakovosti in učinkovitosti izvajanja
Analizirati:
· kakovost izvedbenih modelov pri vseh izvajalcih,
· izzive in težave na terenu ter načine njihovega reševanja,
· razlike med regijami in izvajalci,
· organizacijske in kadrovske dejavnike uspešnosti,
· pomen mentorstva, individualnega pristopa in projektnega dela,
· sodelovanje izvajalcev z lokalnimi deležniki,
· ključne izzive pri izvajanju programa in načine njihovega reševanja.
Presoja sistemske vloge programa
Ugotoviti:
· kako program dopolnjuje obstoječe politike zaposlovanja, izobraževanja in socialnega vključevanja,
· ali program zapolnjuje vrzeli v obstoječem sistemu podpore mladim,
· kakšna je dodana vrednost programa v lokalnih okoljih,
· v kolikšni meri program zmanjšuje tveganje dolgotrajne brezposelnosti, socialne izključenosti in odvisnosti od socialnih transferjev.
Presoja stroškovne in družbene učinkovitosti
Oceniti:
· razmerje med vloženimi sredstvi in doseženimi učinki,
· stroškovno učinkovitost posameznih aktivnosti,
· potencialne dolgoročne prihranke za javne sisteme,
· upravičenost dolgoročnega javnega financiranja programa.
Oblikovanje razvojnih priporočil
Pripraviti priporočila za:
· izboljšanje izvajanja programa,
· krepitev doseganja ranljivih skupin,
· razvoj kazalnikov spremljanja učinkov,
· sistemsko umestitev programa po letu 2028,
· model trajnostnega financiranja.
Pričakovani rezultati evalvacije
Evalvacija bo zagotovila:
· celovito presojo učinkov programa,
· identifikacijo ključnih dejavnikov uspešnosti,
· oceno dodane vrednosti programa za mlade in lokalna okolja,
· predloge strokovnih izhodišč za nadaljnji razvoj programa,
· strokovne podlage za odločanje o nadaljevanju programa,
· argumente za sistemsko umestitev programa,
· podlage za dolgoročno in stabilnejše financiranje po izteku financiranja iz EU sredstev.

	Metode
	Evalvacija bo temeljila na kombinaciji kvantitativnih in kvalitativnih metod ter triangulaciji podatkov.
Kvantitativni del
· analiza administrativnih podatkov ZRSZ,
· analiza kazalnikov uspešnosti,
· analiza prehodov v zaposlitev ali izobraževanje,
· analiza regionalnih razlik,
· analiza trajnosti učinkov,
· osnovna analiza stroškovne učinkovitosti.
Kvalitativni del
· polstrukturirani intervjuji,
· fokusne skupine z mladimi in izvajalci,
· terenski obiski pri izvajalcih,
· analiza primerov dobrih praks,
· študije primerov udeležencev,
· analiza lokalnih mrež sodelovanja.
Kvalitativni del bo posebej usmerjen v razumevanje mehanizmov uspeha programa in dejavnikov, ki vplivajo na dolgoročne učinke.

	Potrebni podatki
	Administrativni in statistični podatki
· podatki ZRSZ,
· podatki o kazalnikih,
· evidence vključitev in zaključkov,
· podatki o zaposlitvah in trajanju zaposlitev,
· podatki o vračanju v izobraževanje,
· demografski podatki udeležencev.
Podatki izvajalcev
· podatki o aktivnostih,
· metodologije dela,
· kadrovski podatki,
· podatki o sodelovanju z relevantnimi lokalnimi deležniki,
· primeri dobrih praks.
Finančni podatki
· stroški izvajanja programa,
· stroški posameznih aktivnosti,
· podatki za oceno stroškovne učinkovitosti.

	Predlog vprašanj
	Relevantnost programa:
· V kolikšni meri program PUM-O+ odgovarja na potrebe mladih NEET v Sloveniji?
· Katere potrebe ciljnih skupin program najbolj učinkovito naslavlja in katere ostajajo manj pokrite?
· Ali program dosega najbolj ranljive podskupine mladih NEET (npr. mladi z nizko izobrazbo, dolgotrajno brezposelni, mladi s težavami v duševnem zdravju, mladi iz socialno šibkejših okolij, pripadniki ranljivih manjšinskih skupin)?
· Katere skupine mladih ostajajo premalo zastopane ali spregledane v programu in zakaj?
· V kolikšni meri je program usklajen z nacionalnimi politikami na področju zaposlovanja mladih, socialnega vključevanja, izobraževanja in vseživljenjskega učenja?
· Ali program zapolnjuje vrzeli v obstoječem sistemu podpore mladim NEET?
Učinkovitost programa – neposredni učinki na udeležence:
V kolikšni meri vključitev v program prispeva k:
· zaposlitvi,
· nadaljevanju, vključitvi/vrnitvi v formalno izobraževanje,
· vključitvi v neformalno izobraževanje,
· izboljšanju zaposlitvenih kompetenc,
· razvoju socialnih in življenjskih kompetenc,
· povečanju motivacije, samostojnosti in samozavesti,
· izboljšanju socialne vključenosti in stabilizaciji življenjskih razmer?
· Kakšni so učinki programa 6, 12 in 24 mesecev po zaključku vključitve?
· Kolikšen delež mladih po zaključku programa:
· ostane zaposlen,
· nadaljuje izobraževanje,
· ponovno postane neaktiven (NEET status)?
Kako mladi ocenjujejo:
· odnos mentorjev,
· občutek varnosti in sprejetosti,
· relevantnost aktivnosti,
· podporo pri osebnem razvoju,
· podporo pri prehodu na trg dela ali v izobraževanje?
Dodatni učinek programa:
· Ali program ustvarja statistično in vsebinsko pomemben dodatni učinek glede na mlade, ki v program niso bili vključeni?
· Katere značilnosti udeležencev so povezane z večjo oziroma manjšo uspešnostjo vključitve?
Kakovost izvajanja:
· Katere metode dela najbolj prispevajo k uspešnim izidom?
· Kakšne razlike obstajajo med izvajalci in regijami glede npr. vključevanja mladih, uspešnosti zaključevanja, zaposlitvenih izidov, kakovosti podpore?
· Kateri dejavniki vplivajo na uspešnost izvajanja?
· Katere ključne ovire se pojavljajo pri izvajanju programa in kako jih izvajalci rešujejo?
· Kako uspešno izvajalci sodelujejo z lokalnimi deležniki – ZRSZ, centri za socialno delo, šolami, delodajalci, nevladnimi organizacijami, lokalnimi skupnostmi?
· Kako mladi ocenjujejo kakovost podpore v programu?
Sistemski učinki:
· Kakšna je dodana vrednost programa v lokalnih okoljih?
· V kolikšni meri program zmanjšuje tveganje dolgotrajne brezposelnosti in socialne izključenosti?
· Kako program dopolnjuje druge javne politike in storitve za mlade?
· Katere sistemske funkcije program opravlja, ki jih druge institucije ne zagotavljajo?
Stroškovna učinkovitost:
· Kakšno je razmerje med vloženimi sredstvi in doseženimi učinki?
· Kakšni so stroški:
· na vključeno osebo,
· na uspešen zaključek,
· na zaposlitev,
· na prehod v izobraževanje?
· Ali dolgoročni učinki programa potencialno zmanjšujejo stroške drugih javnih sistemov, npr. stroške za socialne transferje?
· V kolikšni meri rezultati programa upravičujejo dolgoročno javno financiranje?
Trajnost in razvoj:
· Kateri elementi programa so ključni za dolgoročno uspešnost?
· Katere izboljšave bi bilo treba uvesti za povečanje učinkov programa?
· Kako bi bilo mogoče izboljšati spremljanje dolgoročnih učinkov programa?
· Kakšni pogoji bi morali biti izpolnjeni za sistemsko umestitev programa po letu 2028?
· Kateri modeli financiranja bi omogočili stabilno in trajnostno izvajanje programa?
· Katere dobre prakse izvajalcev bi bilo smiselno prenesti na nacionalno raven?

	Časovnica
	Predvideno trajanje evalvacije: 6 mesecev.

	Sodelujoči z MLSKRR
	MGDŠ

	Opombe
	Program PUM-O+ predstavlja enega ključnih podpornih mehanizmov za mlade NEET v Sloveniji, posebej za mlade z večplastnimi socialnimi in zaposlitvenimi tveganji. Zato mora evalvacija poleg merjenja neposrednih rezultatov oceniti tudi širšo družbeno vrednost programa ter njegovo sistemsko vlogo pri preprečevanju dolgotrajne brezposelnosti, socialne izključenosti in medgeneracijskega prenosa revščine.
Ključni namen evalvacije ni zgolj preverjanje izvajanja projekta, temveč oblikovanje strokovno utemeljenih podlag za odločanje o nadaljnjem razvoju, institucionalizaciji in trajnostnem financiranju programa.



	3.
	Sistemska obravnava krhkosti s poudarkom na predkrhkosti za zdravo in kakovostno staranje

	Predmet
	Vrednotenje izvajanja projekta »Sistemska obravnava krhkosti s poudarkom na predkrhkosti za zdravo in kakovostno staranje« ter doseganja njegovih ciljev, rezultatov in učinkov.
Poglobljeno bodo vrednotene predvsem aktivnosti DP4 – pilotna obravnava telesne predkrhkosti in krhkosti, DP5 – duševna in socialna krhkost ter DP7 – bivalno okolje in skupnostni pristop, ob upoštevanju povezanih aktivnosti drugih delovnih paketov.

	Cilj
	Neodvisno in celovito oceniti ustreznost, uspešnost, učinkovitost, skladnost, učinke, trajnost in dodano vrednost EU pri izvajanju projekta ter oblikovati izvedljiva priporočila za nadaljnji razvoj, sistemsko umestitev in nacionalno implementacijo uspešnih rešitev na področju preprečevanja in obravnave predkrhkosti in krhkosti.

	Metode
	Kombinacija kvantitativnih in kvalitativnih metod, zlasti:
· analiza projektne, programske in finančne dokumentacije ter podatkov spremljanja;
· analiza kazalnikov in administrativnih podatkov;
· ankete, intervjuji in fokusne skupine z uporabniki, izvajalci in drugimi ključnimi deležniki;
· študije primerov pilotnih okolij;
· analiza podatkov pred intervencijo in po njej, kjer bodo podatki na voljo;
· analiza stroškov oziroma stroškovne učinkovitosti, kjer bo izvedljiva;
· triangulacija podatkov in ugotovitev.
Končni metodološki pristop bo podrobneje opredeljen v začetnem poročilu izvajalca.

	Potrebni podatki
	Projektna, investicijska in razpisna dokumentacija, pogodbe, poročila upravičencev, podatki spremljanja in kazalnikov, administrativni in finančni podatki, podatki o uporabnikih in izvedenih aktivnostih, podatki pred intervencijo in po njej, kjer so na voljo, podatki uradne statistike ter podatki, pridobljeni v okviru raziskovalnih aktivnosti vrednotenja.

	Predlog vprašanj
	Ključna evalvacijska vprašanja bodo usmerjena v presojo:
· ustreznosti – ali projekt ustrezno naslavlja potrebe predkrhkih in krhkih oseb ter drugih ciljnih skupin;
· uspešnosti – v kolikšni meri so bili doseženi načrtovani cilji, kazalniki, rezultati in mejniki ter kateri dejavniki so vplivali na njihovo doseganje;
· učinkovitosti – ali so bili finančni, kadrovski in časovni viri uporabljeni gospodarno in učinkovito;
· učinkov – kakšne spremembe so bile dosežene pri uporabnikih ter v kolikšni meri jih je mogoče povezati s projektnimi aktivnostmi;
· skladnosti – kako se aktivnosti projekta medsebojno povezujejo in dopolnjujejo z obstoječimi politikami, programi in storitvami;
· trajnosti – kateri rezultati in rešitve so primerni za dolgoročno ohranitev, sistemsko umestitev in širitev na nacionalno raven;
· dodane vrednosti EU – kaj je bilo zaradi financiranja ESS+ mogoče doseči v večjem obsegu, boljši kakovosti oziroma na bolj inovativen in povezan način.

	Časovnica
	Predvideno trajanje vrednotenja je približno 26 mesecev, pri čemer je dejanska časovnica izvedbe odvisna od začetka in trajanja postopka javnega naročila ter podpisa pogodbe z izbranim izvajalcem.
Natančna časovnica posameznih faz bo določena v okviru priprave dokumentacije za izvedbo javnega naročila ob upoštevanju dejanskega začetka vrednotenja, napredka izvajanja projekta in razpoložljivosti podatkov.

	Sodelujoči z MLSKRR
	MZ

	Opombe
	Vrednotenje bo načrtovano tako, da bo mogoče ugotovitve in priporočila uporabiti pri nadaljnjem razvoju ter sistemski umestitvi in nacionalni implementaciji uspešnih rešitev na področju preprečevanja in obravnave predkrhkosti in krhkosti.

